Talve

"Talve" on 1994. aastal Oskar Lutsu nime all kirjastuses Ilmamaa ilmunud teos, mille autorsuse suhtes on avaldatud tõsiseid kahtlusi.Signe Pärt "Oskar viskas Lutsu" Äripäev, 30.11.2004

1938. aastal ilmus kirjanikult teose "Sügis" esimene osa. Teada on, et Oskar Lutsul oli kindel plaan ka "Talve" valmis kirjutada. 1939. aasta 10. märtsi Uudislehes lubas Luts lugejaile lasta samal aastal välja kaks raamatut, üks siis arvatavalt "Sügise" teine osa ja teine ilmselt sarja viimane osa "Talve". Raamatud siiski ei ilmunud. "Sügise" I ja II osa avaldati koos raamatuna alles 1988. aastal.Sügis I ja II. Tootsi-lugude järg – Oskar Luts vaimuvara.ee 

Teosest
Oskar Lutsu majamuuseumi kuraatori Liivi Roosenvaldi sõnul pole "Talve" päritolus siiani täit selgust, kuna puuduvad originaalkäsikirjad. Lutsu teose ümberkirjutajalt Arnold Felix Karult on jäänud päevikumärkmed, kus ta kirjeldab, kuidas ta sai Oskar Lutsult käsikirja ja hiljem veel mõned katked. Arnold Felix Karu käsikirja tõi Lutsu muuseumisse pärast mehe surma tema poeg. Seda, kuivõrd tõene on Karu ümberkirjutis, ei suuda keegi täpselt öelda, sest on kadunud need käsikirjad, millised Karu oli Oskar Lutsult väidetavalt saanud.Arutelud Lutsu "Talve" ümber ei jõua kunagi lahenduseni eeter.err.ee, 29. aprill 2013

Kirjutise stiili analüüsijad väidavad, et Arnold Felix Karu on seda jutustust ilmselt loominguliselt ümber kirjutanud ning midagi omalt poolt juurde lisanud. Põhjusi kahtluseks annab lisaks fakt, et Karu poolt tehtud ümberkirjutusi on kaks, kusjuures esimene ja teine variant erinevad üksteisest ka süžeeliinide osas. Stiililt on "Talve" kohati ebahuvitav raamat, mis pole Lutsule omane, kuid on kohti, kus on tunda, et see on tõesti Oskar Lutsu tekst. Jutustuses on esile toodud rohkesti mitmesuguseid elektrifitseerimise ja põllumajanduse käsiraamatust pärit kirjeldusi, mida vaevalt Luts sinna teosesse ise pani. 
Kirjanduskriitik Maie Kalda hinnangul on avaldatud teose 228 lehekülje pikkusest tekstist puhast Lutsu 4, moonutatud (ehkki võimalikku) Lutsu 115, Arnold Felix Karu otsest omaloomingut 94 ning raskesti määratletavat materjali 15 lehekülge. Liivi Roosenvald põhjendab "Talve" kahe autori võimalikku segunemist sellega, et Arnold Felix Karul oli suur igatsus oma lemmikkirjaniku lugu lõpule viia.
"Talves" see ka toimub.

Viited

Kategooria:Eesti jutustused